ญี่ปุ่นเผยดัชนีความเชื่อมั่นทางธุรกิจเดือนก.ย.ปรับลงครั้งแรกในรอบ 3 เดือน
ญี่ปุ่นเผยดัชนีความเชื่อมั่นทางธุรกิจเดือนก.ย.ปรับลงครั้งแรกในรอบ 3 เดือน หลังได้รับผลกระทบจากพายุไต้ฝุ่น
11 ต.ค. 2559

ผู้สื่อข่าวรายงานว่า ผลสำรวจซึ่งจัดทำโดยสำนักงานคณะรัฐมนตรีญี่ปุ่น ระบุว่า ความเชื่อมั่นทางธุรกิจของชาวญี่ปุ่นที่ประกอบอาชีพที่มีความอ่อนไหวต่อแนวโน้มของเศรษฐกิจ ปรับตัวลดลงเป็นครั้งแรกในรอบ 3 เดือนในเดือนก.ย. เนื่องด้วยผลกระทบจากพายุไต้ฝุ่น
โดยดัชนีความเชื่อมั่น diffusion index ซึ่งสะท้อนความเชื่อมั่นในกลุ่มอาชีพที่อ่อนไหวต่อสภาพเศรษฐกิจปัจจุบัน อาทิ พนักงานขับรถแท็กซี่ และพนักงานร้านอาหาร ลดลง 0.8 จุด จากเดือนส.ค. สู่ระดับ 44.8 จุดในเดือนก.ย.
ขณะเดียวกันดัชนีที่ต่ำกว่า 50 หมายความว่ามีมุมมองลบมากกว่ามุมมองบวก โดยดัชนี diffusion index เป็นการสำรวจความคิดเห็นของผู้ตอบแบบสำรวจว่า เศรษฐกิจได้ปรับตัวดีขึ้นหรือแย่ลงในช่วง 3 เดือนที่ผ่านมา
อย่างไรก็ตามทางกระทรวงยังคงมุมมองว่า ผลสำรวจดังกล่าวบ่งชี้ว่าเศรษฐกิจได้ “ปรากฎให้เห็นการฟื้นตัว” โดยเจ้าหน้าที่จากสำนักงานคณะรัฐมนตรีญี่ปุ่นระบุว่า อิทธิพลของไต้ฝุ่นซึ่งได้ส่งผลให้ลูกค้าเลี่ยงเดินทางไปยังร้านค้าและร้านอาหารนั้นเป็นเพียงปัจจัยชั่วคราว สำนักข่าวเกียวโดรายงาน